### 2.     Orientering om budgetopfølgning Teknik- og Milljøudvalget 2018 pr. 31. juli 2018

**Åbent**

Sagsnr.: 326-2018-6163        J.nr.: 00.30.14           Dokumentnr.:
326-2018-208604

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. juli 2018.
Dispositionsregnskaberne viser et samlet forventet merforbrug på 0,6 mio. kr. (pr.
31. maj 2018 et mindreforbrug på 2,2 mio. kr.).

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben. Nedenfor er skrevet
bemærkninger til de største forventede mer- eller mindreforbrug.

*Plan, Byg og Miljø:*

Der forventes et samlet merforbrug på området på 2,1 mio.
kr. (pr. 31. maj 2018 et mindreforbrug på 0,1 mio. kr.). Ændringen på i alt 2,2
mio. kr. skyldes ændrede forventninger på såvel [adresse] færger som
havnene.

Der forventes et merforbrug på [adresse] færger på 3,6
mio. kr. ved udgangen af 2018 mod tidligere 2,1 mio. kr. pr. 31. maj 2018.
Ændringen skyldes primært, at udgiften til 20-års eftersyn af Sejerøfærgens
Aqua Masterer var væsentlig højere end tidligere forudsat.

Der har i hele 2018 været arbejdet målrettet med en
handleplan for at genoprette økonomien efter at regnskab 2017 resulterede i et
merforbrug på 2,6 mio. kr. og det vurderes, at disse tiltag forbedrer økonomien
med 0,5 mio. kr. i 2018 og frem. Handleplanens effekt er indregnet i
ovenstående. Der arbejdes fortsat videre med at forbedre det økonomiske
overblik og den økonomiske styring, men opgaven har vist sig større og mere
kompleks end først forventet.

På de kommunale havne forventes et samlet
merforbrug/mindreindtægt på ca. 500.000 kr. Det består af et forventet
merforbrug på 141.000 kr. for den gamle vesthavn (overført fra 2017) og en
forventet mindreindtægt på de øvrige kommunale havne på 367.000 kr.

Driften af den gamle vesthavn er i årene 2016 til 2018 sket med
udgangspunkt i et nettobudget på 0, således at der kan afholdes udgifter
svarende til de opnåede indtægter.

I takt med udflytningen af erhvervsaktiviteterne fra den
gamle vesthavn, er indtægterne dog faldende og der vil derfor være mindre til
rådighed til den løbende drift og vedligeholdelse. Der er i 2018 givet en
anlægsbevilling på 0,5 mio. kr. til vedligeholdelse af den gamle vesthavn.

Merforbruget på de øvrige havne skyldes, at det ikke
forventes, at de budgetterede indtægter på de fire havne i 2018 kan nås.

*Vej, Ejendom og Affald, excl. brugerfinansieret:*

Der forventes et merforbrug i 2018 på 1,0 mio. kr. (uændret
i forhold til 31. maj 2018). Merforbruget forventes indhentet i 2019 i henhold
til den godkendte handleplan for Entreprenør-service.

*Vej, Ejendom og Affald, brugerfinansieret:*

Der forventes et mindreforbrug i 2018 på 2,5 mio. kr. (pr.
31. maj 2018 et mindreforbrug på 3,2 mio. kr.). Ændringen skyldes øgede
udgifter til skadedyrsbekæmpelse i forbindelse med rådgivning vedr. udbud.

*Orientering om vintertjeneste:*

Budgettet udgør 10,9 mio. kr. Udgifter bogført til og med
juli måned 2018 udgør 8,1 mio. kr.

*Opfølgning på kontrolbuddet fra Entreprenørservice:*

Ifølge tilbudsmaterialet er øvrige partnerskabsholdere og
områder (skoler, institutioner, ejendomsområdet med flere) samlet forpligtet
til at bestille ekstraarbejder for i alt minimum 2,8 mio. kr. årligt. Der er
udført arbejder for 0,7 mio. kr. pr. 31. juli 2018.

**Økonomiske konsekvenser**

Drift:

Den samlede budgetopfølgning viser et forventet merforbrug
på udvalgets område på 0,6 mio. kr. i forhold til det korrigerede budget.

Anlæg:

Den samlede budgetopfølgning viser en forventet
saldo/mindreforbrug ultimo 2018 på 6,1 mio. kr. (pr. 31. maj 2018 en forventet
saldo/mindreforbrug på 5,0 mio. kr.). Ændringen skyldes især, at der forventes
overført en større del af anlægsprojektet [adresse] og Ombygning til
udførelse i 2019.

**Bilag**

|  |  |
| --- | --- |
| Månedsrapport Teknik og Miljøudvalget pr. 31. juli 2018 | 326-2018-212330 |